CELEX: 52021DP0233
Language: sk
Date: 2021-05-18 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 25. marca 2021, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy, v ktorých sa stanovujú kritériá na vymedzenie riadiacej zodpovednosti, kontrolných funkcií, významných obchodných útvarov a významného vplyvu na rizikový profil významného obchodného útvaru, ako aj kritériá na identifikáciu zamestnancov alebo kategórií zamestnancov, ktorých profesionálne činnosti majú vplyv na rizikový profil inštitúcie, ktorý je rovnako významný ako vplyv zamestnancov alebo kategórií zamestnancov uvedených v článku 92 ods. 3 uvedenej smernice (C(2021)01906 – 2021/2618(DEA))

12.1.2022   
            
            
               SK
            
            
               Úradný vestník Európskej únie
            
            
               C 15/251
            
         
      P9_TA(2021)0233
      Nevznesenie námietky voči delegovanému aktu: doplnenie smernice 2013/36/EÚ, pokiaľ ide o identifikáciu zamestnancov, ktorých profesionálne činnosti majú vplyv na rizikový profil inštitúcie
      Rozhodnutie Európskeho parlamentu nevzniesť námietku voči delegovanému nariadeniu Komisie z 25. marca 2021, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy, v ktorých sa stanovujú kritériá na vymedzenie riadiacej zodpovednosti, kontrolných funkcií, významných obchodných útvarov a významného vplyvu na rizikový profil významného obchodného útvaru, ako aj kritériá na identifikáciu zamestnancov alebo kategórií zamestnancov, ktorých profesionálne činnosti majú vplyv na rizikový profil inštitúcie, ktorý je rovnako významný ako vplyv zamestnancov alebo kategórií zamestnancov uvedených v článku 92 ods. 3 uvedenej smernice (C(2021)01906 – 2021/2618(DEA))
      (2022/C 15/39)
      
         Európsky parlament,
      
                  —
               
               
                  so zreteľom na delegované nariadenie Komisie (C(2021)01906),
               
            
                  —
               
               
                  so zreteľom na list Komisie z 26. marca 2021, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre hospodárske a menové veci predsedovi Konferencie predsedov výborov z 10. mája 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na smernicu Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (1) (smernica o kapitálových požiadavkách), a najmä na jej článok 94 ods. 2 a článok 148 ods. 5,
               
            
                  —
               
               
                  so zreteľom na návrh súboru regulačných technických predpisov, ktoré európsky orgán dohľadu (Európsky orgán pre bankovníctvo – EBA) predložil 18. júna 2020 podľa článku 10 ods. 1 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (2),
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre hospodárske a menové veci,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá uplynula 18. mája 2021,
               
            
                  A.
               
               
                  keďže v súlade so smernicou o kapitálových požiadavkách mal EBA predložiť návrh delegovaného nariadenia do 28. decembra 2019; keďže EBA návrh zverejnil 18. júna 2020; keďže Komisia vo svojom návrhu delegovaného nariadenia vykonala určité redakčné zmeny v porovnaní s návrhom, ktorý predložil EBA, a 16. decembra 2020 EBA potvrdil, že tieto redakčné zmeny nepredstavujú zmenu politiky alebo právneho obsahu návrhu schváleného radou orgánov dohľadu EBA, a že preto nebudú namietať voči tomu, aby Komisia pristúpila k prijatiu návrhu vrátane týchto zmien bez toho, aby žiadala EBA o formálne stanovisko;
               
            
                  B.
               
               
                  keďže delegované nariadenie bolo ovplyvnené rokovaniami o smernici Európskeho parlamentu a Rady (EÚ) 2021/338 zo 16. februára 2021, ktorou sa mení smernica 2014/65/EÚ, pokiaľ ide o požiadavky na informácie, správu produktov a obmedzenia pozícií, a smernice 2013/36/EÚ a (EÚ) 2019/878, pokiaľ ide o ich uplatňovanie na investičné spoločnosti, v záujme pomoci pri obnove po kríze spôsobenej ochorením COVID-19 (3), ktorá bola uverejnená 26. februára 2021 a revidovalo sa ňou splnomocnenie EBA na zabezpečenie toho, aby investičné spoločnosti, na ktoré sa v súčasnosti vzťahuje smernica o kapitálových požiadavkách a na ktoré sa bude vzťahovať smernica Európskeho parlamentu a Rady (EÚ) 2019/2034 z 27. novembra 2019 o prudenciálnom dohľade nad investičnými spoločnosťami a o zmene smerníc 2002/87/ES, 2009/65/ES, 2011/61/EÚ, 2013/36/EÚ, 2014/59/EÚ a 2014/65/EÚ (4) (smernica o investičných spoločnostiach) najneskôr od 26. júna 2021, nemuseli spĺňať požiadavky delegovaného nariadenia, pretože pre tieto investičné spoločnosti bude prijaté samostatné delegované nariadenie podľa smernice o investičných spoločnostiach, keďže lehota na preskúmanie delegovaného nariadenia sa má skončiť 25. júna 2021;
               
            
                  C.
               
               
                  keďže delegované nariadenie by malo nadobudnúť účinnosť čo najskôr, aby sa zabezpečila právna jasnosť a istota, ktorú príslušné orgány a úverové inštitúcie potrebujú na riadnu identifikáciu osôb zodpovedných za podstupovanie významného rizika na základe rámca smernice o kapitálových požiadavkách, ktorý sa začal uplatňovať 28. decembra 2020;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Ú. v. EÚ L 176, 27.6.2013, s. 338.
      
         (2)  Ú. v. EÚ L 331, 15.12.2010, s. 12.
      
         (3)  Ú. v. EÚ L 68, 26.2.2021, s. 14.
      
         (4)  Ú. v. EÚ L 314, 5.12.2019, s. 64.